Predkladacia  správa

	Návrh legislatívneho zámeru návrhu zákona o nájme poľnohospodárskych pozemkov predložilo Ministerstvo pôdohospodárstva Slovenskej republiky mimo Plánu Legislatívnych úloh vlády SR na rok 2001. Úloha na  vypracovanie predmetného návrhu zákona je obsiahnutá v Pláne legislatívnych úloh vlády SR na rok 2002.
	Návrh legislatívneho zámeru zákona o dlhodobom nájme poľnohospodárskych pozemkov analyzuje súčasný stav právnej úpravy nájmu poľnohospodárskych pozemkov v Slovenskej republike s tým, že predmetom podrobnejšej analýzy sú niektoré články Ústavy Slovenskej republiky, niektoré ustanovenia Občianskeho zákonníka a nariadenia vlády SR č. 208/1994 Z.z. o   nájme poľnohospodárskych a  lesných nehnuteľností a o  nájme poľnohospodárskeho podniku., ako aj právna úprava nájmu poľnohospodárskych pozemkov v niektorých štátoch Európskej únie.
	Predložený návrh vychádza zo súčasne platných právnych predpisov a z doterajších poznatkov štátov EÚ k zákonom o nájme poľnohospodárskych pozemkov rešpektujúc špecifiká historického vývoja vlastníckych vzťahov v Slovenskej republike.
	Navrhovaná právna úprava bude špeciálnou úpravou k Občianskemu zákonníku.	
	Predloženým návrhom sa kladie za cieľ zabezpečiť riadne hospodárenie na poľnohospodárskych pozemkoch. 
	Právna úprava by mala podľa tohto zámeru obsahovať predmet nájmu, dobu nájmu a výšku nájomného, uplatnenie náhrad, podmienky odpustenia resp. zľavy nájomného, dôvody ukončenia nájmu a ďalšie, ktorými  bude zvýraznené, že ide o špecifickú právnu úpravu vo vzťahu k Občianskemu zákonníku.
	Legislatívny zámer bol v rámci medzirezortného pripomienkového konania zaslaný 40 orgánom a inštitúciám, z ktorých 19 neuplatnilo žiadne pripomienky. Pripomienky vecného i legislatívno-technického charakteru boli do návrhu zapracované. 
	Pripomienky zásadného charakteru k navrhovanému legislatívnemu zámeru uplatnili Ministerstvo financií SR, Ministerstvo životného prostredia SR, Ministerstvo práce, sociálnych vecí a rodiny SR, Ministerstvo školstva SR, Ministerstvo hospodárstva SR, Ministerstvo vnútra SR a Úrad vlády SR (sekcia inštitútu aproximácie práva), ktoré boli predmetom osobitnej porady konanej dňa 19.10.2001 na Ministerstve pôdohospodárstva SR, kde došlo k dohode na základe úpravy resp. akceptovania  pripomienok vznesených zo strany uvedených rezortov.  
	Návrh legislatívneho zámeru bol prerokovaný dňa 29.1.2002 v  Legislatívnej rade vlády SR a nové znenie návrhu legislatívneho zámeru je upravené podľa jej záverov.
	Upravený návrh legislatívneho zámeru bol dňa 12.4.2002 zaslaný aj Rade vlády hospodárskej a sociálnej dohody SR podľa prijatého záveru Legislatívnou radou vlády SR, ktorá predložený návrh zobrala na vedomie.
	Návrh legislatívneho zámeru bol opätovne prerokovaný v Legislatívnej rade vlády SR 11.6.2002. Z jej záverov vyplynulo dopracovať doložku zlučiteľnosti, ostatné odporúčania boli zamerané už na samotné spracovanie paragrafového znenia návrhu zákona o nájme poľnohospodárskych pozemkov.
	Vzhľadom na uvedené, predkladá sa nové znenie návrhu legislatívneho zámeru návrhu zákona o nájme poľnohospodárskych pozemkov.
	Navrhovaný legislatívny zámer nepredpokladá, že by navrhovaný zákon mal mať dopad na štátny rozpočet a pracovné sily.
	Ministerstvo financií SR vo svojom stanovisko z 8.11.2001 oznámilo, že z hľadiska finančných dopadov na štátny rozpočet nemá pripomienky.
	Navrhovaný zákon podľa predloženého návrhu legislatívneho zámeru nebude mať negatívny dopad na podnikateľskú sféru ani na životné prostredie a rovnako nebude mať negatívny dopad na zamestnanosť.
Návrh legislatívneho zámeru  sa predkladá bez rozporov.

Predkladacia  správa

	Návrh legislatívneho zámeru návrhu zákona o nájme poľnohospodárskych pozemkov predložilo Ministerstvo pôdohospodárstva Slovenskej republiky mimo Plánu Legislatívnych úloh vlády SR na rok 2001. Úloha na  vypracovanie predmetného návrhu zákona je obsiahnutá v Pláne legislatívnych úloh vlády SR na rok 2002.
	Návrh legislatívneho zámeru zákona o dlhodobom nájme poľnohospodárskych pozemkov analyzuje súčasný stav právnej úpravy nájmu poľnohospodárskych pozemkov v Slovenskej republike s tým, že predmetom podrobnejšej analýzy sú niektoré články Ústavy Slovenskej republiky, niektoré ustanovenia Občianskeho zákonníka a nariadenia vlády SR č. 208/1994 Z.z. o   nájme poľnohospodárskych a  lesných nehnuteľností a o  nájme poľnohospodárskeho podniku., ako aj právna úprava nájmu poľnohospodárskych pozemkov v niektorých štátoch Európskej únie.
	Predložený návrh vychádza zo súčasne platných právnych predpisov a z doterajších poznatkov štátov EÚ k zákonom o nájme poľnohospodárskych pozemkov rešpektujúc špecifiká historického vývoja vlastníckych vzťahov v Slovenskej republike.
	Navrhovaná právna úprava bude špeciálnou úpravou k Občianskemu zákonníku.	
	Predloženým návrhom sa kladie za cieľ zabezpečiť riadne hospodárenie na poľnohospodárskych pozemkoch. 
	Právna úprava by mala podľa tohto zámeru obsahovať predmet nájmu, dobu nájmu a výšku nájomného, uplatnenie náhrad, podmienky odpustenia resp. zľavy nájomného, dôvody ukončenia nájmu a ďalšie, ktorými  bude zvýraznené, že ide o špecifickú právnu úpravu vo vzťahu k Občianskemu zákonníku.
	Legislatívny zámer bol v rámci medzirezortného pripomienkového konania zaslaný 40 orgánom a inštitúciám, z ktorých 19 neuplatnilo žiadne pripomienky. Pripomienky vecného i legislatívno-technického charakteru boli do návrhu zapracované. 
	Pripomienky zásadného charakteru k navrhovanému legislatívnemu zámeru uplatnili Ministerstvo financií SR, Ministerstvo životného prostredia SR, Ministerstvo práce, sociálnych vecí a rodiny SR, Ministerstvo školstva SR, Ministerstvo hospodárstva SR, Ministerstvo vnútra SR a Úrad vlády SR (sekcia inštitútu aproximácie práva), ktoré boli predmetom osobitnej porady konanej dňa 19.10.2001 na Ministerstve pôdohospodárstva SR, kde došlo k dohode na základe úpravy resp. akceptovania  pripomienok vznesených zo strany uvedených rezortov.  
	Návrh legislatívneho zámeru bol prerokovaný dňa 29.1.2002 v Legislatívnej rade vlády SR a nové znenie návrhu legislatívneho zámeru je upravené podľa jej záverov.
	Navrhovaný legislatívny zámer nepredpokladá, že by navrhovaný zákon mal mať dopad na štátny rozpočet a pracovné sily.
	Ministerstvo financií SR vo svojom stanovisko z 8.11.2001 oznámilo, že z hľadiska finančných dopadov na štátny rozpočet nemá pripomienky.
	Navrhovaný zákon podľa predloženého návrhu legislatívneho zámeru nebude mať negatívny dopad na podnikateľskú sféru ani na životné prostredie a rovnako nebude mať negatívny dopad na zamestnanosť.
	Na základe uvedeného sa návrh legislatívneho zámeru  predkladá bez rozporov.